થોડા વર્ષ પહેલાં અફવા ફેલાવા માટે SMS સૌથી પ્રચલિત વિકલ્પ હતો. જોકે, બોમ્બ હાઇ કોર્ટે ૨૦૧૪માં આપેલા ચુકાદામાં સેબીને ટેલિકોમ સર્વિસ પ્રોવાઇડર્સ પાસેથી તપાસ ચાલતી હોય એવી કોઇ પણ વ્યક્તિના કોલ ડેટા રેકોર્ડ્સ અને મેસેજની હિસ્ટ્રી લેવાની સલાહ આપી હતી. ચુકાદાને કારણે ટેલિકોમ કંપનીઓને સેબીને માહિતી આપવાની ફરજ પડી હતી. નિષ્ણાતોના જણાવ્યા અનુસાર હાઇ કોર્ટના ચુકાદા પછી SMS દ્વારા ફેલાવાતી અફવાઓ પર અંકુશ આવ્યો હતો.